**ELŐTERJESZTÉS**

**Kőszeg Város Önkormányzata Képviselő-testülete**

**2024. november 28-i ülésének**

**10. napirendi pontjához**

**Kőszegi Közös Önkormányzati Hivatal 2025. évi**

**BELSŐ ELLENŐRZÉSI TERVE**

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 119. § (3)-(5) bekezdése értelmében: „(3) A jegyző köteles - a jogszabályok alapján meghatározott - belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

(4) A jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

(5) A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.”

A költségvetési szervek belső kontrollrendszeréről és belső ellenőrzéséről szóló 370/2011 (XII. 31.) Kormányrendelet 31. §-a előírja a tárgyévet követő évre vonatkozó éves ellenőrzési tervkészítési kötelezettséget, továbbá meghatározta az éves ellenőrzési terv tartalmát.

Az éves ellenőrzési terv kockázatelemzés alapján felállított prioritások és a belső ellenőrzés rendelkezésére álló erőforrások figyelembevételével került összeállításra.

Az éves ellenőrzési terv soron kívüli ellenőrzési feladatokra 4 nap, tanácsadási feladatokra 5 nap tartalékidőt tartalmaz.

**Az ellenőrzési terv elkészítése során felhasznált kimutatások, elemzések, egyéb dokumentumok**

* Belső ellenőrzési kézikönyv Iktatószám: K/8890-1/2024.
* Stratégiai ellenőrzési terv 2023-2026 Iktatószám: K/9735-3/2023.
* Belső ellenőr kockázatelemzése a 2025. évi belső ellenőrzési tervhez Iktatószám: K/8291-23/2024.
* a vezetés által felmért kockázatok és a belső ellenőr 2024. évi ellenőrzési tapasztalata.

# Az ellenőrzési tervet megalapozó elemzések és a kockázatelemzés eredményének összefoglaló bemutatása, kockázati tényezők feltárása és értékelése

Meghatározásra kerültek azok a kockázatok, amelyek veszélyt jelentenek Kőszeg Város Önkormányzata, Bozsok községi Önkormányzat, Velem községi Önkormányzat és a Kőszegi Közös Önkormányzati Hivatal működésére.

A veszélyt jelentő kockázatok a következők:

* jogszabályok gyakori változása,
* szabályzatok aktualizálásának folyamata nehézkes,
* humánerőforrás (jelentős mértékű fluktuáció),
* a feladat elvégzésének naprakészsége,
* munkaerő-piaci helyzet alakulása (nem megfelelő a kínálat, minőségben, szakmai felkészültségben),
* kontrollok működése (pontatlan elszámolást, dokumentálás hiányosságait nem észlelik megfelelő időben),
* információáramlás (munkaterületek közti – nem megfelelő – kommunikáció),
* túlzott adminisztráció, sürgősségi adatszolgáltatások.

A stratégiai célok megvalósítását segítő ellenőrzések:

* A működés és gazdálkodás során a tevékenységeket szabályszerűen, gazdaságosan, hatékonyan, eredményesen hajtsák végre;
* Kiemelt szerepet kap a gondos vagyongazdálkodás;
* Meg kell védeni az erőforrásokat a veszteségektől, károktól és a nem rendeltetésszerű használattól;
* Meg kell vizsgálni, hogy a végrehajtott ellenőrzésekről összeállított ellenőrzési jelentések megállapításaira és javaslataira készített intézkedési terveket végrehajtották-e;
* Kiemelt szerepet kap a gazdasági események dokumentálási rendjének fontossága.

A 2025. évi Belső ellenőrzési tervet megalapozó kockázatelemzés a rendelkezésre álló útmutatók alapján kialakított kockázatelemzési modell alkalmazásával készült.

A 2025. évi belső ellenőrzés feladatainak tervezését a következő prioritások határozták meg:

- jogszabályi változások nyomon követése,

- szabályozottság biztosítása,

- a rendszer komplexitása,

- a gazdálkodás színvonalának emelése,

- a vagyonvédelem fontossága,

- szabályok szerinti feladatellátás,

- belső kontrollok működése,

- a legutóbbi ellenőrzés óta eltelt idő,

- az irányított/felügyelt szervek ellenőrzése,

- korábbi belső ellenőrzések során tapasztalt hibák, hiányosságok. megszüntetése,

- kommunikáció javítása,

- hatékony gazdálkodás megvalósulása átszervezés esetén.

A kockázatok minősítése:

* alacsony
* közepes
* magas

A kiválasztott folyamatok közül a következők közepes kockázati pontot értek el:

- jogszabályi változások nyomon követése

- vagyonvédelem,

- bevételek beszedése,

- szakmai feladatellátás,

- a gazdálkodás színvonalának emelése,

- a szabályok szerinti feladatellátás,

- az irányított/felügyelt szervek ellenőrzése,

- belső kontrollok működése.

A kockázatelemzés során a mérés magas minősítésű kockázatot nem mutatott.

**Az előzőek ismeretében kerültek kiválasztásra az ellenőrzésre tervezett tevékenységek:**

1.) Gazdálkodási jogkörök szabályszerű alkalmazása a gyakorlatban.

2.) Kőszegi Közös Önkormányzati Hivatal integritás és belső kontrollrendszerének ellenőrzése.

3.) Önkormányzati intézmény - Kőszegi Városi Múzeum, Könyvtár és Levéltár - integritás és belső kontrollrendszerének ellenőrzése.

**2025. évi MUNKAIDŐ MÉRLEG**

**0,5 főre számítva**

1. Létszám

0,5 fő belső ellenőr

2. Elméleti kapacitás 365 nap

3. Csökkentő tényezők:

hétvége 104 nap

fizetett ünnepek: 9 nap

képzés, továbbképzés: 5 nap

4. Kapacitás ellenőri napban (elméleti kapacitás-csökkentő tényezők): 247 nap

Kapacitás 0,5 főre számítva 124 nap

5. Tartalék 9 nap

tanácsadási feladatokra 5 nap

soron kívüli ellenőrzésre 4 nap

6. Tervezett munkatervi feladatokra rendelkezésre áll 115 nap

7. Kapacitást növelő tényezők külső szakértő bevonása külön vezetői döntés alapján: -

A 2025. évi ellenőrzési munkatervben szereplő 3 db ellenőrzés, és az egyéb belső ellenőrzési feladatok lefedik a 115 ellenőri munkanapot.

A Kőszegi Városi Múzeum, Könyvtár és Levéltár ellenőrzési tervét a költségvetési szervek belső kontrollrendszeréről és belső ellenőrzéséről szóló 370/2011 (XII. 31.) Kormányrendelet 29. § (4) bekezdése értelmében az igazgató jóváhagyta.

Az ellenőrzési munkatervet összeállította:

Teveliné Bándi Mária belső ellenőr

Az előterjesztést a Pénzügyi, Jogi és Rendészeti Bizottság megtárgyalta és egyhangúlag elfogadásra ajánlja.

**Kőszeg, 2024. november 22.**

**Dr. Zalán Gábor s.k.**

jegyző

****

**HATÁROZATI JAVASLAT**

Kőszeg Város Önkormányzatának Képviselő-testülete a 2025. évi ellenőrzési tervet a melléklet szerinti tartalommal jóváhagyja.

**Felelős:** Dr. Zalán Gábor jegyző

**Határidő:** folyamatos

**Melléklet:**

**KŐSZEGI KÖZÖS ÖNKORMÁNYZATI HIVATAL 2025. ÉVI BELSŐ ELLENŐRZÉSI TERVE:**

1. számú ellenőrzés

|  |  |
| --- | --- |
| Az ellenőrzött szervezeti egység | Kőszegi Közös Önkormányzati Hivatal  Pénzügyi és gazdálkodási Osztály |
| **Az ellenőrzés tárgya** | Gazdálkodási jogkörök szabályszerű alkalmazása a gyakorlatban |
| **Az ellenőrzés célja** | Annak megállapítása, hogy  - a gazdálkodási jogkörök szabályozottsága biztosított-e?  - a gyakorlatban a szabályzatba foglaltaknak megfelelően járnak-e el? |
| **Az ellenőrizendő időszak** | 2025. év |
| **Az ellenőrzés típusa** | pénzügyi ellenőrzés |
| **Az ellenőrzés módszerei** | A folyamat teljes áttekintése. Dokumentumok, nyilvántartások mintavételes ellenőrzése.  (helyszíni ellenőrzés, adatbekérés) |
| **Az ellenőrzés tervezett ütemezése** | 2025. március – május hó |
| **Szükséges ellenőrzési kapacitás** | 1 fő belső ellenőr |
| **Az ellenőrzésre tervezett napok száma** | 40 ellenőri nap |
| **Azonosított kockázati tényezők** | Szabályozottság  Belső kontrollok működése  A legutóbbi ellenőrzés óta eltelt idő |

1. számú ellenőrzés

|  |  |
| --- | --- |
| Az ellenőrzött szervezeti egység | Kőszegi Közös Önkormányzati Hivatal |
| **Az ellenőrzés tárgya:** | Kőszegi Közös Önkormányzati Hivatal integritás és belső kontrollrendszerének ellenőrzése |
| **Az ellenőrzés célja:** | Annak megállapítása, hogy  - a Hivatal a belső kontrollrendszere egyes elemeit kialakította-e?  - a Hivatal vezetője nyilatkozatban értékelte-e a szervezet belső kontrollrendszerének a minőségét?  - A Hivatal kontrollkörnyezetének kialakítása biztosított volt-e? |
| **Az ellenőrizendő időszak:** | 2025. év |
| **Az ellenőrzés típusa:** | szabályszerűségi ellenőrzés |
| **Az ellenőrzés módszerei:** | dokumentum alapú ellenőrzés |
| **Az ellenőrzés tervezett ütemezése:** | 2025. június - augusztus hó |
| **Szükséges ellenőrzési kapacitás:** | 1 fő belső ellenőr |
| **Az ellenőrzésre tervezett napok száma:** | 25 ellenőri nap |
| **Azonosított kockázati tényezők:** | Szabályzatok aktualizálásának folyamata,  Legutóbbi ellenőrzés óta eltelt idő,  Kontrollok működése. |

1. számú ellenőrzés

|  |  |
| --- | --- |
| Az ellenőrzött szervezeti egység | Kőszegi Városi Múzeum, Könyvtár és Levéltár |
| **Az ellenőrzés tárgya** | Önkormányzati intézmény - Kőszegi Városi Múzeum, Könyvtár és Levéltár - integritás és belső kontrollrendszerének ellenőrzése. |
| **Az ellenőrzés célja** | Annak megállapítása, hogy  - az Intézmény a belső kontrollrendszere egyes elemeit kialakította-e?  - Az Intézmény vezetője nyilatkozatban értékelte-e a szervezet belső kontrollrendszerének a minőségét?  - Az Intézmény kontrollkörnyezetének kialakítása biztosított volt-e? |
| **Az ellenőrizendő időszak** | 2025. év |
| **Az ellenőrzés típusa** | szabályszerűségi ellenőrzés |
| **Az ellenőrzés módszerei** | dokumentum alapú ellenőrzés |
| **Az ellenőrzés tervezett ütemezése** | 2025. szeptember - november hó |
| **Szükséges ellenőrzési kapacitás** | 1 fő belső ellenőr |
| **Az ellenőrzésre tervezett napok száma** | 25 ellenőri nap |
| **Azonosított kockázati tényezők** | Szabályzatok aktualizálásának folyamata,  Legutóbbi ellenőrzés óta eltelt idő,  Kontrollok működése. |

A 2025. évi belső ellenőri terv nem tartalmaz 2024. évről áthúzódó belső ellenőrzést.

Képzések, továbbképzések:

A belső ellenőrök 2025. évi kötelező és egyéb szakmai továbbképzésére tervezett napok száma 5 nap.

Képzési terv:

Mérlegképes könyvelők regisztrációjához szükséges képzés 2 nap

Adó és egyéb szakmai jogszabályok változásáról szóló konferencia 3 nap

**Összesen 5 nap**

Tartalékidő:

A 2025. évi belső ellenőri munkaidő mérleg 9 nap tartalékidővel (5 napot tanácsadási feladatokra, 4 napot soron kívüli ellenőrzésre) számol.

A belső ellenőrzés jogszabályban előírt feladatainak időszükséglete:

|  |  |  |
| --- | --- | --- |
| **Sorszám** | **A belső ellenőrzési vezető főbb feladatai** | **Időszükséglet**  **nap** |
| 1. | Kockázatelemzéssel alátámasztott stratégiai és éves ellenőrzési tervek összeállítása. | 9 |
| 2. | Munkaterv alapján végzett ellenőrzések | 90 |
| 3. | Az ellenőrzésekről nyilvántartások vezetése:   * Nyilvántartás vezetése a végrehajtott ellenőrzésekről. * Nyilvántartás vezetése a belső ellenőrzési jelentésben tett megállapítások és javaslatok alapján készült intézkedési tervben foglalt feladatok végrehajtásáról. | 8 |
| 4. | A Jegyző tájékoztatása az éves ellenőrzési terv megvalósításáról, és az attól való eltérésről. Az éves ellenőrzési jelentés, illetve az összefoglaló ellenőrzési jelentés összeállítása. | 8 |
| 5. | **Összesen:** | **115** |